***Καινοτόμες λύσεις και νέες κορυφαίες συνεργασίες για την ACE-Hellas***

**Κύπρος, Σεπτέμβριος 2015** **–** Στις 10 και 11 Σεπτεμβρίου 2015 η **ACE-Hellas AE,** μια από τις μακροβιότερες και πλέον καινοτόμες εταιρείες παροχής ολοκληρωμένων λύσεων πληροφορικής στην Ευρώπη, με εξειδίκευση κυρίως σε τεχνικές εφαρμογές για μηχανικούς, διοργανώνει δύοεκδηλώσεις στην Κύπρο, προκειμένου να ανακοινώσει νέες καινοτόμες λύσεις και κορυφαίες συνεργασίες για επαγγελματίες μηχανικούς.

Οι εκδηλώσεις θα πραγματοποιηθούν, την **Πέμπτη 10 Σεπτεμβρίου 2015** και ώρα 16.30μ.μ. στο ξενοδοχείο Semeli στη Λευκωσία και την **Παρασκευή 11 Σεπτεμβρίου 2015** και ώρα 16.30 μ.μ. στο ξενοδοχείο Ajax στη Λεμεσό. Αξίζει δε να αναφερθεί πως, αμφότερες πραγματοποιούνται με την υποστήριξη του Επιστημονικού Τεχνικού Επιμελητηρίου Κύπρου (ΕΤΕΚ), ενώ τελούν υπό την αιγίδα του Συλλόγου Πολιτικών Μηχανικών της Κύπρου (ΣΠΟΛΜΗΚ).

Αναλυτικότερα, με τίτλο εκδήλωσης «***Μαζί κάνουμε τις ιδέες σας πράξη***»η ACE-Hellas θα ανακοινώσει μεταξύ άλλων τη νέα έκδοση της εφαρμογής στατικής και δυναμικής ανάλυσης, **SCADA Pro™ 15** που ενσωματώνει νέες δυνατότητες, καθώς και την πρόσφατη νεότευκτη συνεργασία της με την **Computers and Structures Inc.** (CSI), κορυφαία εταιρεία διεθνώς και ηγέτιδα στην ανάπτυξη εργαλείων λογισμικού για τη μελέτη δομικών κατασκευών, όπως τα: **SAP2000®, ETABS®, CSiBridge®, SAFE®** και **PERFORM®-3D**.

Στελέχη της εταιρείας, θα παρουσιάσουν την αμφίδρομη επικοινωνία του **SCADA Pro™ 15** με το λογισμικό **SAP2000® & ETABS® 2015,** καθώς επίσηςτο **Autodesk® Advance Steel** της **Graitec,** κορυφαίου παρόχου επαγγελματικών λύσεων λογισμικού CAD για τον κατασκευαστικό κλάδο, και τη σύνδεση του με το **ETABS® 2015**.

Στην εκδήλωση θα δώσουν το παρόν και μακροχρόνιοι συνεργάτες της **ACE-Hellas**, όπως η **SIKA Hellas**, με ενημέρωση για τα τρέχοντα υλικά δομητικών ενισχύσεων, καθώς και **συνεργάτες πολιτικοί μηχανικοί** της ACE-Hellas με μακρόχρονη εμπειρία στα θέματα κατασκευών.

Πληροφορίες, αλλά και δωρεάν δηλώσεις συμμετοχής στην ετήσια εκδήλωση της ACE-Hellas θα βρείτε στην ηλεκτρονική διεύθυνση <http://www.ace-hellas.gr/events_cyprus>.

Περισσότερα για την ACE-Hellas και τα προϊόντα της μπορείτε να βρείτε στο [www.ace-hellas.gr](http://www.ace-hellas.gr) καθώς και στο facebook στο [www.facebook.com/ACEHellas](http://www.facebook.com/ACEHellas)

**Σύντομο προφίλ της ACE-Hellas:**

Η ACE-Hellas AE ([www.ace-hellas.gr](http://www.ace-hellas.gr/)) ιδρύθηκε το 1979 και από το 1999 είναι μέλος του ομίλου Quest. Σήμερα έχει εξελιχθεί σε έναν από τους πλέον καινοτόμους παρόχους ολοκληρωμένων λύσεων πληροφορικής και τηλεπικοινωνιών. Στρατηγικός συνεργάτης των μεγαλύτερων εταιριών τεχνολογίας (HP, Contex, CSI, Autodesk, κ.ά.) και με πελατολόγιο που περιλαμβάνει περισσότερες από 7.000 εταιρείες σε Ελλάδα και Κύπρο. Η ACE-Hellas δραστηριοποιείται σε τέσσερις τομείς: CAD Solutions (ανάπτυξη, διάθεση και υποστήριξη εφαρμογών τεχνικού λογισμικού), Mobile Solutions (ανάπτυξη, διάθεση και υποστήριξη πρωτοποριακών mobile εφαρμογών), Hardware Solutions (διάθεση και τεχνική υποστήριξη εξοπλισμού γραφείου), και ERP Solutions (ανάπτυξη και διάθεση ERP/CRM εφαρμογών).

**Υπεύθυνη επικοινωνίας ACE-Hellas:**

Πέννυ Ιωακείμ

Τηλ: 2106068636 Fax: 2106068699

Κιν: 6946907908 E-mail: pioakim@ace-hellas.gr